2022 12 21
LT
Europos Sąjungos oficialusis leidinys
L 327/29
15 straipsnis Žemės ūkio reikmėms naudojamos žemės konsolidavimo pagalba Žemės ūkio reikmėms naudojamos žemės konsolidavimo pagalba yra suderinama su vidaus rinka, kaip apibrėžta Sutarties 107 straipsnio 3 dalies c punkte, ir jai netaikomas Sutarties 108 straipsnio 3 dalyje nustatytas reikalavimas pranešti, jei ji atitinka šio reglamento I skyriuje nustatytas sąlygas ir yra teikiama teisinėms ir administracinėms išlai­ doms, įskaitant tyrimų išlaidas, kompensuoti neviršijant 100 % patirtų faktinių išlaidų.
16 straipsnis Pagalba su ūkio pastatų perkėlimu susijusioms investicijoms 1.
Pagalba pirminės žemės ūkio gamybos veiklą vykdančioms MVĮ, skirta investicijoms, susijusioms su ūkio pastatų perkėlimu, yra suderinama su vidaus rinka, kaip apibrėžta Sutarties 107 straipsnio 3 dalies c punkte, ir jai netaikomas Sutarties 108 straipsnio 3 dalyje nustatytas reikalavimas pranešti, jeigu ji atitinka šio reglamento šiame straipsnyje ir I skyriuje nustatytas sąlygas.
2.
Perkeliant ūkio pastatą turi būti siekiama viešąjį interesą atitinkančio tikslo.
Viešasis interesas, kuriuo siekiama pagrįsti pagal šį straipsnį teikiamą pagalbą, nurodomas susijusiose atitinkamos vals­ tybės narės nuostatose. 3.
Jei perkeliant ūkio pastatą esami įrenginiai išmontuojami, perkeliami ir vėl sumontuojami, pagalbos intensyvumas neturi viršyti 100 % faktinių išlaidų, patirtų vykdant tokią veiklą. 4.
Jei perkeliant ūkio pastatą esami įrenginiai ne tik išmontuojami, pašalinami ir vėl sumontuojami, kaip nurodyta 3 dalyje, bet ir modernizuojami arba jei padidėja gamybos pajėgumas, 14 straipsnio 12–15 dalyse nurodytoms investi­ cijoms nustatytas pagalbos intensyvumas taikomas ir su įrenginių modernizavimu arba gamybos pajėgumo didinimu susijusioms išlaidoms.
Taikant šią dalį, jei esamas pastatas ar įrenginiai tik pakeičiami nauju šiuolaikišku pastatu ar įrenginiais, iš esmės nekeičiant gamybos arba naudojamos technologijos, toks pakeitimas nelaikomas su modernizavimu susijusiu pakeitimu. 5.
Didžiausias pagalbos intensyvumas gali siekti 100 % tinkamų finansuoti išlaidų, jei perkėlimas susijęs su veikla, vykdoma netoli kaimo gyvenviečių, siekiant pagerinti gyvenimo kokybę arba kaimo gyvenvietės aplinkosaugos rezulta­ tus.
17 straipsnis Pagalba su žemės ūkio produktų perdirbimu ar prekyba žemės ūkio produktais susijusioms investicijoms 1.
Pagalba su žemės ūkio produktų perdirbimu ar prekyba žemės ūkio produktais susijusioms investicijoms yra suderinama su vidaus rinka, kaip apibrėžta Sutarties 107 straipsnio 3 dalies c punkte, ir jai netaikomas Sutarties 108 straipsnio 3 dalyje nustatytas reikalavimas pranešti, jeigu ji atitinka šio reglamento šiame straipsnyje ir I skyriuje nustatytas sąlygas. 2.
Turi būti investuojama į materialųjį ar nematerialųjį turtą, susijusį su žemės ūkio produktų perdirbimu arba prekyba žemės ūkio produktais.
3.
Pagal šį straipsnį neteikiama pagalba investicijoms, susijusioms su biodegalų gamyba iš maistinių augalų.
4.
Pagalba investicijoms, kurių poveikio aplinkai vertinimą reikia atlikti pagal Direktyvą 2011/92/ES, turėtų būti teikiama su sąlyga, kad toks vertinimas atliktas ir sutikimas dėl atitinkamo investicinio projekto vykdymo gautas iki individualios pagalbos suteikimo dienos.
5.
Pagalba kompensuojamos šios tinkamos finansuoti išlaidos:
a) nekilnojamojo turto statybos, įsigijimo, įskaitant išperkamąją nuomą, arba atnaujinimo išlaidos, įskaitant investicijas į pasyviąją elektros instaliaciją pastato viduje arba duomenų tinklų struktūrizuotą kabelių sistemą ir, jei reikia, pasy­ viojo tinklo papildomą dalį už pastato ribų esančioje privačioje nuosavybėje; su žemės pirkimu susijusios išlaidos gali būti tinkamos finansuoti tik jei jos neviršija 10 % visų tinkamų finansuoti atitinkamo veiksmo išlaidų; b) mašinų ir įrangos pirkimo arba išperkamosios nuomos išlaidos, neviršijančios turto rinkos vertės;